laion/Wikipedia-Exotic huggingface dataset:
მეთიუ გრეი გუბლერი

მეთიუ გრეი გუბლერი (ინგლ. Matthew Gray Gubler, დ. 9 მარტი, 1980) — ამერიკელი მსახიობი, რეჟისორი, პროდიუსერი, მოდელი, მხატვარი და ავტორი. ის ცნობილია დოქტორ სპენსერ რიდის როლით დეტექტიურ სერიალში „კრიმინალური აზროვნება“. აგრეთვე მონაწილეობს რამდენიმე სხვა ცნობილ ფილმში, როგორიც არის „სამერის (500) დღე“, „გარეუბნის გოთიკა “ და ა.შ. აგრეთვე „ელვინი და თახვები“. მეთიუ გრეი გუბლერი დაიბადა 1980 წლის 9 მარტს, ლას-ვეგასში, მერილინ და ჯონ გუბლერების ოჯახში. დედამისი პოლიტიკური კონსულტანტია, ხოლო მამამისი ადვოკატი. მეთიუ ფილმების გადაღებას სწავლობდა ნიუ-იორკის უნივერსიტეტში. (NYU) როდესაც ნიუ-იორკის უნივერსიტეტში სწავლობდა, დაიწყო მოდელობა და მოხვდა 46-ე ადგილზე models.com-ის 50 მამაკაცი მოდელიდან. მას შემდეგ, რაც მოდელი გახდა, დაუმეგობრდა უეს ანდერსონს, რომელმაც 2004 წელს გადაიღო თავის ფილმში „სტივ ზისუს წყალში ცხოვრება“. ამის შემდეგ, 2005 წელს, ის გადაიღეს „კრიმინალურ აზროვნებაში“. მას აგრეთვე ჰქონდა პატარა როლი ფილმში „საგიჟეთი“, სადაც ჯო ჯოს როლს ასრულებდა. ახმოვანებდა საიმონს „ელვინის და თახვების“ ყველა ნაწილში. განასახიერებდა ბარტის, მთავარ პერსონაჟს ფილმში „როგორ გავხდეთ სერიული მკვლელი“ და პოლს „სამერის (500) დღეში“. 2014 წელს გამოჩნდა ფილმებში „თუ შენი შეყვარებული ზომბია“ და „გარეუბნის გოთიკა“. აგრეთვე შეასრულა როლი ფილმში „მძარცველთა ბანდა“ 2005 წლიდან გუბლერი თავის ნახატებს საკუთარ საიტზე აქვეყნებდა. იგი ხატავდა ზეთის, აკვარელის და გუაშის საღებავებით, ისევე, როგორც პასტელებით. შეგიძლიათ იხილოთ მედიაფაილები თემაზე „მეთიუ გრეი გუბლერი“ ვიკისაწყობში. მეთიუ გრეი გუბლერი კინოფილმების ინტერნეტ-მონაცემთა ბაზაში ოფიციალური საიტი ↑ Las Vegas Review-Journal. Las Vegas Review-Journal. ციტირების თარიღი: 8 July 2015. ↑ models.com, Matthew Gray Gubler, former top 50 model, at models.com დაარქივებული March 4, 2016, საიტზე Wayback Machine. ↑ გოგონას ჰქვია სამერი, ამიტომაც ითარგმნება როგორც სამერის (500) დღე
დროებითვალდებული გლეხები

დროებითვალდებული გლეხები — კატეგორია ყოფილი საბატონო გლეხებისა, რომლებიც 1861 წლის 19 თებერვლის დებულებით გათავისუფლდნენ ბატონყმობისაგან, მაგრამ ჯერ არ ჰქონდათ მიწის გამოსყიდვის უფლება. დროებითვალდებული გლეხები მემამულის მიწით სარგებლობისათვის იხდიდნენ ფეოდალური გადასახადებს (ღალას ან ბეგარას). გამოსყიდვის ვადა არ იყო დადგენილი, მემამულეს მათ მიმართ დიდი უფლებები რჩებოდა. 1870 წლისთვის გამოსყიდვას შეუდგა დროებითვალდებული გლეხების 66,59%. 1881 წლის 1 იანვრისთვის 10169725 სარევიზიო სულიდან 1552403 დროებითვალდებული გლეხი იყო. 1881 წლის 28 დეკემბერს გამოვიდა კანონი მიწის აუცილებელი გამოსყიდვის შესახებ. დროებითვალდებული გლეხების კატეგორია საქართველოში შეიქმნა 11864-1871 წლების რეფორმების შედეგად. დროებითვალდებულებაში მოექცა დაახლოებით 64 ათასი კომლი გლეხი. აღმოსავლეთ საქართველოში დროებითვალდებული გლეხები კომლზე საშუალოდ 3,7 ჰა მიწას ფლობდნენ, დასავლეთ საქართველოში - 2 ჰა. XIX-XX საუკუნეების მიჯნაზე მთელი შემოსავლის 25%-ს გლეხი მემამულეს აძლევდა. გამოსასყიდი ფასი მეტად მაღალი იყო,რაც აფერხებდა დროებითვალდებული გლეხების მესაკუთრეთა კატეგორიაში გადასვლის პროცესს. რეფორმიდან 1904 წლამდე მესაკუთრეთა კატეგორიაში გადავიდა 39 ათასი კომლი გლეხი, რომელთაც 165 ათასი ჰექტარი მიწის გამოსყიდვა 9 მლნ. მანეთი დაუჯდათ. 1910 წლისთვის დროებითვალდებულ მდგომარეობაში რჩებოდა 32 ათ. კომლი გლეხი. 1912 წლის 20 დეკემბერს გამოიცა კანონი დროებითვალდებულების გაუქმების შესახებ, გლეხებს მიწა უნდა გამოესყიდათ. გამოსასყიდი თანხა სახელმწიფო ხაზინამ მემამულეებს გადაუხადა და იგი სესხად გლეხობას დააწერა. ეს უკანასკნელნი, მართალია, გათავისუფლდნენ მემამულეებისათვის მისაცემი ღალა-კულუხისაგან, მაგრამ, სამაგიეროდ, ხაზინის მოვალეები გახდნენ, სესხისა და მისი სარგებლის დასაფარავად გლეხებს წოველწლიურად უნდა გაეღოთ გარკვეული თანხა, რომელიც ძველ ვალდებულებაზე არანაკლებ მძიმ ე იყო მათ ბიუჯეტისთვის. გამოსასყიდი გადასახადისაგან გლეხობა 1917 წლის თებერვლის რევოლუციამ გაათავისუფლა. ავალიანი ს., დროებითვალდებულ გლეხთა განთავისუფლება საქართველოში, «ცხოვრება და მეცნიერება», 1914, № 1; ანთელავა ი., გუჩუა ვ., საქართველოში სოციალური ურთიერთობის ისტორიიდან (რეფორმის შემდეგდროინდელი ხანა). ნარკვევები, თ., 1967; ბენდიანიშვილი ა., აგრარული ურთიერთობანი საქართველოში 1890-1917 წწ., თბ., 1965; Гугушвили П. Б. (составитель), Сельское хозяйство и аграрные отношения. Источники и материалы, т. 4, Тб., 1955 ბენდიაშვილი ა., ქართული საბჭოთა ენციკლოპედია, ტ. 3, თბ., 1978. — გვ. 641. ბენდიაშვილი ა., ენციკლოპედია „საქართველო“, ტ. 2, თბ., 2012. — გვ. ?.
გიგანტური კანა

გიგანტური კანა (ლათ. Taurotragus derbianus) — წყვილჩლიქოსანი ძუძუმწოვარი ძროხისებრთა ოჯახისა. გავრცელებულია ნათელ ტყეებსა და სავანებში. იგი პირველად 1847 წელს აღწერა ჯონ ედუარდ გრეიმ. გიგანტური კანა უდიდესია ანტილოპებს შორის. მისი სიგრძეა 220-290 სმ. მოიცავს ორ ქვესახეობას: დასავლური გიგანტური კანა (ლათ. Taurotragus derbianus derbianus) აღმოჩენილია დასავლეთ აფრიკაში, სენეგალსა და მალში აღმოსავლური გიგანტური კანა (ლათ. Taurotragus derbianus gigas) აღმოჩენილია ცენტრალურ და აღმოსავლეთ აფრიკაში, კამერუნსა და სამხრეთ სუდანში. Ronald M. Nowak: Walker's Mammals of the World. Johns Hopkins University Press, Baltimore 1999, ISBN 0-8018-5789-9. ინფორმაცია ITIS-ზე Riesen-Elenantilope ultimateungulate.com-ზე ((ინგლისური)) ↑ IUCN SSC Antelope Specialist Group (2008). "Tragelaphus derbianus". IUCN Red List of Threatened Species. Version 2008. International Union for Conservation of Nature. Retrieved 29 March 2009. Database entry includes a brief justification of why this species is of least concern. ↑ Hildyard, A (2001). „Eland“, რედ. Anne Hildyard: Endangered wildlife and plants of the world.. Marshall Cavendish, გვ. 501–503. ISBN 0-7614-7198-7.  ↑ East, comp. by Rod (1999). African antelope database 1998. IUCN Species Survival Commission, გვ. 143–148. ISBN 2-8317-0477-4.
აშაღი-ხოჯამუსახლი

აშაღი-ხოჯამუსახლი (აზერ. Aşağı Xocamusaxlı) — სოფელი აზერბაიჯანში, გუბადლის რაიონში. აშაღი-ხოჯამუსახლი GEOnet სახელების სერვერზე
გვიმრების ხევი: უკანასკნელი ტროპიკული ტყე

გვიმრების ხევი: უკანასკნელი ტროპიკული ტყე (ინგლ. FernGully: The Last Rainforest) — 1992 წლის ავსტრალიურ-ამერიკული ანიმაციური მუსიკალური ფენტეზი ფილმი, გადაღებული ბილ კროიერის მიერ. მისი პროდიუსერები არიან პიტერ ფეიმენი და უეინ იანგი, ხოლო 15 წლით ადრე დაიანა იანგის მიერ დაწერილი წიგნის მიხედვით სცენარის ავტორი - ჯიმ კოქსი. ფილმის მუსიკის კომპოზიტორია ალან სილვესტრი. „გვიმრების ხევის“ პერსონაჟებს ახმოვანებენ ჯონათან უორდი, სამანთა მეთისი, ტიმ კარი, კრისტიან სლეიტერი და რობინ უილიამსი. ფილმის მოვლენები მიმდინარეობს ავსტრალიის ტროპიკულ ტყეში, რომელიც დასახლებულია მომცრო ფერიებით. მთავარი პერსონაჟია ფერია სახელად კრისტა, რომელიც შეცდომით შეამცირებს ზომაში ახალგაზრდა შეშის მჭრელ ზაკს. ისინი ერთად ცდილობენ სხვა ფერიების შეჭის მჭრელებისგან და ეკოლოგიის დამაბინძურებელ არსება ჰექსუსისგან დასაცავად. ფილმის პრემიერას მოჰყვა მრავალი დადებითი შეფასება. თავისი დროისთვის იგი კინოგაქირავებაში საკმაოდ წარმატებული აღმოჩნდა, ისევე, როგორც სახლის ვიდეოს გაყიდვის შემდეგ, 1998 წელს მას მოჰყვა პირდაპირ ვიდეოზე გამოსული გაგრძელება „გვიმრების ხევი 2: ჯადოსნური გადარჩენა“, თუმცა როლების გახმოვანებაზე ორიგინალური გუნდიდან რომელიმე მსახიობს არ უმუშავია. „გვიმრების ხევი: უკანასკნელი ტროპიკული ტყე“ — კინოფილმების ინტერნეტ-მონაცემთა ბაზა (ინგლისური) „გვიმრების ხევი: უკანასკნელი ტროპიკული ტყე“ — Rotten Tomatoes „გვიმრების ხევი: უკანასკნელი ტროპიკული ტყე“ — Allmovie-ზე საოტზე Don Markstein's Toonopedia ↑ Brownstein, Bill (16 April 1992). „It's hip, it's animated, and it's eco-friendly; Cartoon adventure FernGully began with an idea 15 years ago“. Montreal Gazette. p. F1. ISSN 0384-1294.
დროზერა

დროზერა, ცვრიანა (ლათ. drosera) — მრავალწლოვანი (იშვიათად ერთწლოვანი) მწერიჭამია მცენარეების გვარი დროზერასებრთა ოჯახისა. მისი ფესვთანური, როზეტად შეკრებილი ფოთლები მოფენილია ჯირკვლოვანი ბუსუსებით, მაგრამ გამოყოფილი წებოვანი სეკრეტის საშუალებით მცენარე იჭერს და ინელებს მწერს. დროზერა იზრდება ტორფიან ჭაობებში. დროზერას 90-მდე სახეობა არქტიკის გარდა, ყველგანაა გავრცელებული; სახეობათა უმრავლესობა ავსტრალიასა და ახალ ზელანდიაშია. საქართველოშიც გვხვდება დროზერას 3 სახეობა: მრგვალფოთოლა (D. rotundifolia), ინგლისური (D. anglica) და შუალედური (D. intermedia). უძველესი ბორეალური ფლორის სახეობებია. იზრდება მხოლოდ აჭარაში, მთის ქვედა და ალპური სარტყლის ტორფიან ჭაობებში. გვხვდება ერთეულებად ან ჯგუფებად. სამივე სახეობა შეტანილია „საქართველოს წითელ წიგნში“. ენციკლოპედია „საქართველო“, ტ. 2, თბ., 2012. — გვ. ?.
ტამარაუ

ტამარაუ, ტამაროუ, ფილიპინური კამეჩი ან მინდოროული კამეჩი (ლათ. Bubalus mindorensis) — წყვილჩლიქოსანი ძუძუმწოვარი ძროხისებრთა ოჯახისა. ფილიპინების ენდემური სახეობაა. გავრცელებულია კუნძულ მინდოროზე. არსებობს მოსაზრება, რომ ძველად იგი გავრცელებული იყო ლუსონზეც. ტამარაუ მთელ მინდოროზე იყო წარმოდგენილი ზღვის დონიდან 2000 მ-მდე, მაგრამ ჰაბიტატის განადგურებამ, ნადირობამ, ხე-ტყის დამზადებამ და სხვა ფაქტორებმა ეს სახეობა შეამცირა და ახლა მხოლოდ ბალახიან მინდვრებზეა წარმოდგენილი. მას გადაშენების კრიტიკული საფრთხე ემუქრება. Callo, R. A. (1991). "The tamaraw population: decreasing or increasing?". Canopy International. 16 (4): 4–9. ↑ Соколов В. Е. Фауна мира: Млекопитающие: Справочник. — М.: Агропромиздат, 1990. — С. 161. — 254 с. — ISBN 5-10-001036-3 ↑ Соколов В. Е. Пятиязычный словарь названий животных. Млекопитающие. Латинский, русский, английский, немецкий, французский. / под общей редакцией акад. В. Е. Соколова. — М.: Рус. яз., 1984. — С. 129. — 10 000 экз. ↑ 3.0 3.1 Перечень видов млекопитающих, птиц, рептилий, амфибий, рыб и беспозвоночных, экспорт, реэкспорт и импорт которых, а также их частей или дериватов регулируется в соответствии с Конвенцией о международной торговле видами дикой фауны и флоры, находящимися под угрозой исчезновения (СИТЕС) // Справочные материалы по нормативно-правовому обеспечению деятельности зоопарков и питомников Российской Федерации (часть I). Вестник информационного центра ЕАРАЗА. — М.: Информационный центр ЕАРАЗА, 2005. — С. 229. — 274 с. ↑ Банников А. Г., Флинт В. Е. Отряд Парнокопытные (Artiodactyla) // Жизнь животных. Том 7. Млекопитающие / под ред. В. Е. Соколова. — 2-е изд. — М.: Просвещение, 1989. — С. 511. — 558 с. — ISBN 5-09-001434-5 ↑ Фишер Д., Саймон Н., Винсент Д. Красная книга. Дикая природа в опасности / пер. с англ., под ред. А. Г. Банникова. — М.: Прогресс, 1976. — С. 183—187. — 478 с. ↑ Соколов В. Е. Систематика млекопитающих. Том 3 (китообразные, хищные, ластоногие, трубкозубые, хоботные, даманы, сирены, парнокопытные, мозоленогие, непарнокопытные). — М.: Высшая школа, 1979. — С. 479. — 528 с. ↑ "Bubalus mindorensis". Integrated Taxonomic Information System. Retrieved 17 March 2007. ↑ Hedges (2000). "Bubalus mindorensis". IUCN Red List of Threatened Species. Version 2006. International Union for Conservation of Nature. Retrieved 11 May 2006.
MetroLyrics

MetroLyrics — ლიცენზირებული საიტი, რომელიც ეძღვნება სიმღერების ტექსტებს, დაარსებული 2002 წლის დეკემბერში. მის მონაცემთა ბაზაში ინახება მილიონზე მეტი სიმღერის ტექსტი, ხოლო შემსრულებლების სია 16 000-ს აჭარბებს. 2011 წლის ოქტომბერში იგი CBS Interactive-მა შეიძინა. ოფიციალური საიტი ↑ MetroLyrics.com WHOIS, DNS, & Domain Info - DomainTools. WHOIS. ციტირების თარიღი: 2016-03-26. ↑ CBS Interactive Music Group broadens distribution of its core assets to metrolyrics.com's Global Audience of more than 25 million users. დაარქივებულია ორიგინალიდან — 2018-12-26. ციტირების თარიღი: October 6, 2011.
წყლის თხები

წყლის თხები (ლათ. Reduncinae) — წყვილჩლიქოსანი ძუძუმწოვრების ქვეოჯახი ძროხისებრთა ოჯახისა. აერთიანებს სამი გვარის 10 სახეობას: ოჯახი ძროხისებრნი ქვეოჯახი წყლის თხები გვარი წყლის თხები უპემბას ლიჩი Kobus anselli წყლის თხა Kobus ellipsiprymnus კობი (Kobus kob) ლიჩი Kobus leche ნილოსის ლიჩი Kobus megaceros პუკუ Kobus vardonii გვარი რედუნკები სამხრეთული რედუნკა, Redunca arundinum მთის რედუნკა, Redunca fulvorufula ჩვეულებრივი რედუნკა, Redunca redunca გვარი რიბოკები რიბოკი Pelea capreolus Wozencraft, W. C. Mammal Species of the World / Wilson D. E. & Reeder D. M. (eds). — 3rd edition. — Johns Hopkins University Press[en], 16 November 2005. — ISBN 0-801-88221-4. OCLC 62265494. ↑ 1.0 1.1 ინგლისურ-ქართული ბიოლოგიური ლექსიკონი
წყლის თხები (მრავალმნიშვნელოვანი)

ბიოლოგიური ტერმინი წყის თხები შეიძლება აღნიშნავდეს: წყლის თხები (ლათ. Reduncinae) — წყვილჩლიქოსანი ძუძუმწოვრების ქვეოჯახი ძროხისებრთა ოჯახისა. წყლის თხები (ლათ. Kobus) — წყვილჩლიქოსანი ძუძუმწოვრების გვარი ძროხისებრთა ოჯახისა.
მაიმუნების პლანეტა

მაიმუნების პლანეტა (ინგლ. Planet of the Apes) — სამეცნიერო ფანტასტიკური ჟანრის მედია-ფრენჩაიზი, რომელშიც შედის ფილმები, წიგნები, ტელესერიალები, კომიქსები და სხვა მედია. სიუჟეტი აღწერს სამყაროს, რომელშიც ადამიანები და განვითარებული მაიმუნები ერთმანეთს ებრძვიან. სერიას საფუძველი ჩაუყარა პიერ ბულის ამავე სახელწოდების რომანმა, რომელიც 1963 წელს გამოვიდა. მისი 1968 წლის ადაპტაცია „მაიმუნების პლანეტა“ კრიტიკოსების მიერ აღიარებული და კომერციულად წარმატებული იყო, რასაც მოჰყვა გაგრძელებები, დაკავშირებული პროდუქცია და სხვა ნამუშევრები. 1973 წლამდე ტელესერიალს ამ თემაზე ამზადებდა ართურ პ. ჯეიკობზი, მას შემდეგ კი ფრენჩაიზს ფლობს 20th Century Fox. 1970-1973 წლებში გამოვიდა ფილმის ოთხი გაგრძელება - „მაიმუნების პლანეტის ქვეშ“ (1970), „მაიმუნების პლანეტიდან გაქცევა“ (1971), „მაიმუნების პლანეტის დაპყრობა“ (1972) და „ბრძოლა მაიმუნების პლანეტისთვის“ (1973). მიუხედავად იმისა, რომ კრიტიკოსებმა მათ მაღალი შეფასება არ მისცეს, ფილმებს წილად კომერციულად წარმატება ხვდა. ამას მოჰყვა ორი ტელესერიალი - 1974 და 1975 წლებში. ახალ კინოვერსიაზე მუშაობა მიმდინარეობდა, მაგრამ ათზე მეტი წლით გადაიდო - სანამ 2001 წელს გამოდიდოდა ტიმ ბარტონის „მაიმუნების პლანეტა“. სერიის გადატვირთვა მოხდა 2011 წელს, რუპერტ უაიეტის ფილმით „მაიმუნების პლანეტის აღზევება“, რასაც 2014 წელს მოჰყვა „მაიმუნების პლანეტის განთიადი“ და 2017 წელს - „ომი მაიმუნების პლანეტისთვის“. ფილმების შემოსავალმა საერთო ჯამში 1.7 მილიარდი აშშ დოლარი შეადგინა, ხოლო ბიუჯეტი 567.5 მილიონი იყო. დამატებით მედიაში შედის წიგნები, კომიქსები, ვიდეო თამაშები და სათამაშოები. „მაიმუნების პლანეტამ“ განსაკუთრებით დიდი რეზონანსი გამოიწვია ცხოველების მხრიდან ადამიანებისადმი დამოკიდებულების თემით. კრიტიკოსები აღნიშნავენ ცივი ომის და ცხოველთა უფლებების თემებსაც. ზოგადად ფრენჩაიზმა გავლენა მოახდინა შემდგომ ფილმებზე, მედიაზე და ხელოვნებაზე, ისევე, როგორც პოლიტიკურ და კულტურულ განხილვებზე. შეგიძლიათ იხილოთ მედიაფაილები თემაზე „მაიმუნების პლანეტა“ ვიკისაწყობში. Dale Winogura (Summer 1972). „Special Planet of the Apes Series Issue - Interviews & Set Visit“ (PDF). Cinefantastique.
ლიჩი (მრავალმნიშვნელოვანი)

ტერმინი ლიჩი შეიძლება აღნიშნავდეს: ლიჩი — სოფელი საჩხერის მუნიციპალიტეტში. ლიჩი — სუბტროპიკული ხეხილი. ლიჩი — აფრიკული ანტილოპა. ლიჩი — რკინიგზის სადგური ლატვიაში.
წყლის თხები (გვარი)

წყლის თხები (ლათ. Kobus) — წყვილჩლიქოსანი ძუძუმწოვრების გვარი ძროხისებრთა ოჯახისა. ახლოს დგანან რედუნკებთან (ლათ. Redunca). მოიცავს ექვს სახეობას: გვარი წყლის თხები უპემბას ლიჩი Kobus anselli წყლის თხა Kobus ellipsiprymnus კობი (Kobus kob) ლიჩი Kobus leche ნილოსის ლიჩი Kobus megaceros პუკუ Kobus vardonii რქები მხოლოდ მამრებს გააჩნიათ, რომლებიც შეიძლება გახდეს 50-100 სმ. ისინი უკანაა გადაღუნული. წყლის თხები ცხოვრობენ წყალსატევებთან ახლოს. ახასიათებთ სქესობრივი დიმორფიზმი Ronald M. Nowak: Walker's Mammals of the World. Johns Hopkins University Press, 1999 ISBN 0-8018-5789-9 ↑ ინგლისურ-ქართული ბიოლოგიური ლექსიკონი
დროზოფილა

დროზოფილა (ლათ. Drosophila) — მწერების გვარი ორფრთიანთა რიგისა. აქვს 3,5 მმ-მდე სიგრძის სხეული, გავრცელებულია მთელ მსოფლიოში. ბინადრობს ყველგან, განსაკუთრებით მრავლადაა ხილბოსტნეულის საცავებში. ადვილად მრავლდება ლაბორატორიულ პირობებში, სწრაფად ვითარდება და ახასიათებს ნიშან-თვისებათა ზუსტი დათიშვა შთამომავლობაში, რის გამოც გენეტიკური გამოკვლევების საუკეთესო ობიექტია. დროზოფილზე დაკვირვებით შესწავლილია მუტაგენეზის პროცესი და მიღებულია პირველი ექსპერიმენტული მუტაციები. ბუნებრივ პირობებში დროზოფილა ავრცელებს საფუვრის სოკოებს. ქართული საბჭოთა ენციკლოპედია, ტ. 3, თბ., 1978. — გვ. 642.
პეტიცია

პეტიცია (ლათ. „petitio“) — წერილობითი კოლექტიური თხოვნა ხელისუფლების უმაღლესი ორგანოებისადმი, მთავრობის მეთაურისადმი; კოლექტიური შუამდგომლობა. ზოგიერთ სახელმწიფოში პეტიციის შექმნა შეუძლია არა მხოლოდ მოქალაქეებს, არამედ ნებისმიერ ადამიანს (როგორც პირადად, ასევე, სხვა ადამიანებთან ერთად). თუმცა პეტიციის შესამნელად შეიძლება იყოს დადგენილი წესები გარკვეული კატეგორიის მოქალაქეებისათვის (მაგ: სამხედრო მოსამსახურეებისათვის ესპანეთში). ჩვენს დროში მოქალაქეთა პეტიციასთან მუშაობის ხვადასხვა ფორმებია მიღებული. მაგ: გერმანიაში სპეციალური კომისია მუშაობს ბუნდესტაგში პეტიციის გადაწყვეტილების მიღებასთან დაკავშირებით. საფრანგეთში ეროვნული კრების (პარლამენტის ქვედა პალატა) მუდმივი კომპეტენტური კომისია განიხილავს პეტიციას, რომელიც განხილვის შემდეგ სხვა კომისიაში გადაიგზავნება შესაბამის სამინისტროსთან გადაწყვეტილების მისაღებად. ბრიტანეთში 200-ზე მეტი მოქალაქის მიერ ხელმოწერილ პეტიციას აუცილებლად განიხილავს სახელმწიფო სამსახურები. ინტერნეტმა მნიშვნელოვნად გაზარდა და გააადვილა პეტიციაზე ხელმოწერები, ასევე, გააუმჯობესა მოქალაქეთა დიალოგი სახელმწიფო სტრუქტურებთან. რიგი კონსტიტუციებისა ცნობს პეტიციაზე, არა მხოლოდ საკუთარ მოქალაქეთა, არამედ ნებისმიერი ადამიანის უფლებას. ზოგიერთ ქვეყანაში (მაგ: ესპანეთში და სხვ.) კონსტიტუცია ადგენს, რომ გარკვეული კატეგორიის ადამიანებს (მაგ: სამხედრო მოსამსახურეები, სახელმწიფო უშიშროების სამსახურის და დაცვის სამხსახურის მუშაკები) შეუძლიათ ეს უფლება გამოიყენონ ინდივიდუალურ ფორმატში. ონლაინ პეტიციები უცხო სიტყვათა ლექსიკონი, 1989. სამოქალაქო განათლების ლექსიკონი პეტიციის ნიმუშები პეტიციების საიტი საქართველოში
Are You Listening? (დოლორეს ო’რიორდანის ალბომი)

Are You Listening? — ირლანდიელ მომღერალ და სიმღერების ავტორ დოლორეს ო’რიორდანის სადებიუტო სტუდიური სოლო ალბომი. იგი ირლანდიის რესპუბლიკაში 2007 წლის 4 მაისს, ევროპაში 7 მაისს, ხოლო ჩრდილოეთ ამერიკაში 15 მაისს გამოვიდა. პირველი სინგლი „Ordinary Day“ გამოვიდა აპრილის ბოლოს, ალბომამდე. მისი ოფიციალური ვიდეო გადაღებულია პრაღაში. მეორე სინგლი იყო „When We Were Young“. ალბომის გამოცემას მოჰყვა საკონცერტო ტურნე. ყველა სიმღერის ავტორი — დოლორეს ო’რიორდანი. „Letting Go“ – 5:47 „Forever “ – 4:08 „Sisterly Love“ – 2:35 „Without You“ – 4:08 „Willow Pattern“ 4:18 „Ordinary Day (მორგან პეიჯის რემიქსი)“ – 7:26 დოლორეს ო’რიორდანი – ვოკალი სტივ დემარჩი – გიტარა, ბეკ-ვოკალი დენი დემარჩი – კლავიშებიანი საკრავები, გიტარები, ფლეიტა, სხვა სასულე ინსტრუმენტები, ბეკ-ვოკალი მარკო მენდოზა – ბას-გიტარა, ბეკ-ვოკალი გრემ ჰოპკინზი – დასარტყმელი საკრავები, პერკუსია, ბეკ-ვოკალი ↑ ერლეუაინი, სტივენ თომას. Are You Listening? AllMusic-ზე ↑ Bullz-Eye review. დაარქივებულია ორიგინალიდან — 2021-12-22. ციტირების თარიღი: 2017-07-14. ↑ Official Charts. ციტირების თარიღი: 14 ივლისი 2014. ↑ billboard 200. დაარქივებულია ორიგინალიდან — 2016-02-29. ციტირების თარიღი: 14 ივლისი 2014.
ინდური მარტორქა

ინდური მარტორქა (ლათ. Rhinoceros unicornis) — კენტჩლიქოსანი ძუძუმწოვარი მარტორქისებრთა ოჯახისა. გავრცელებულია ინდოეთის სუბკონტინენტზე. რაოდენობის შემცირების გამო იგი მოწყვლად სახეობად ითვლება. მისი გავრცელების არეალის ფართობი 20 000 კმ²-ია. პოპულაციის შემცირებას აჩქარებს ყველაზე მნიშვნელოვანი ჰაბიტატის, ალუვიური ბალახისა და მდინარის ტყის განადგურება ადამიანის და პირუტყვის მიერ. წარსულში იგი გავრცელებული იყო ინდ-განგის ვაკეზე, მაგრამ ახლა მისი თერთმეტი პოპულაცია აღინიშნება ინდოეთსა და ნეპალში. 1190-იანებში მისი სრული რაოდენობა 1870-1895 იყო, ხოლო 2015 3555. Martin, E. B. (2010). From the jungle to Kathmandu : horn and tusk trade. Kathmandu: Wildlife Watch Group. ISBN 978-99946-820-9-6. ↑ Talukdar, B. K.; Emslie, R.; Bist, S. S.; Choudhury, A.; Ellis, S.; Bonal, B. S.; Malakar, M. C.; Talukdar, B. N. Barua, M. (2008). "Rhinoceros unicornis". IUCN Red List of Threatened Species. Version 2015.3. International Union for Conservation of Nature. ↑ (1997) Asian Rhinos – Status Survey and Conservation Action Plan. IUCN, Gland, Switzerland, and Cambridge, UK. ISBN 2-8317-0336-0.  ↑ Greater one-horned rhino. World Wide Fund for Nature (WWF Global) (2015).
No Baggage

No Baggage — ირლანდიელ მომღერალ და სიმღერების ავტორ დოლორეს ო’რიორდანის მეორე სტუდიური სოლო ალბომი. იგი ირლანდიის რესპუბლიკაში 2009 წლის 21 აგვისტოს, ევროპაში 24 აგვისტოს, ხოლო ჩრდილოეთ ამერიკაში 25 აგვისტოს გამოვიდა. პირველი სინგლი „The Journey“ გამოვიდა 13 ივლისს, ჩრდილოეთ ამერიკაში და 10 აგვისტოს – ევროპაში. ალბომში შეტანილია Are You Listening?-ში მოხვედრილი „Apple of My Eye“-ს ახალი ვერსია. ალბომი გამოსვლისთანავე ირლანდიის ჩარტში #80 პოციზიაზე მოხვდა. პროდიუსერმა დენ ბროდბეკმა 2010 წელს მიღო ჯუნოს ჯილდო სიმღერებისთვის „Apple of My Eye“ და „Be Careful“. სიმღერების სია აღებულია ო’რიორდანის ოფიციალური საიტიდან: ყველა სიმღერის ავტორი — დოლორეს ო’რიორდანი. ↑ No Baggage by Dolores O'Riordan. ციტირების თარიღი: 3 ოქტომბერი 2016. ↑ Thomas, Stephen. (2009-08-25) Allmusic review. Allmusic.com. ციტირების თარიღი: 2012-08-29. ↑ >> IRMA << Irish Charts - Singles, Albums & Compilations >>. Irma.ie. დაარქივებულია ორიგინალიდან — თებერვალი 10, 2007. ციტირების თარიღი: 2012-03-03. ↑ „Winners of the 2010 Juno Awards“. CBC News. 18 აპრილი 2010. დაარქივებულია ორიგინალიდან — 2010-04-21. ციტირების თარიღი: 2010-04-18. ↑ Official website of Dolores O'Riordan. Doloresoriordan.ie. დაარქივებულია ორიგინალიდან — 2009-08-31. ციტირების თარიღი: 2012-08-29. ↑ No Baggage: Dolores O'riordan: Amazon.co.uk: Music. Amazon.co.uk. ციტირების თარიღი: 2012-03-03.
დროშა (მრავალმნიშვნელოვანი)

ვიქსიკონში განმარტებულია სიტყვა: დროშა დროშა შეიძლება აღნიშნავდეს: დროშა — ფერადი ქსოვილი გარკვეული მნიშვნელობით დროშა — ქართული გაზეთი დროშა — ქართული ჟურნალი
სუმატრული მარტორქა

სუმატრული მარტორქა (ლათ. Dicerorhinus sumatrensis) — კენტჩლიქოსანი ძუძუმწოვარი მარტორქისებრთა ოჯახისა. იგი ყველაზე პატარაა მარტორქებში, მაგრამ ძუძუმწოვრებში საკმაოდ დიდია; მისი სიმაღლე მინდაოში არის 112–145 სმ (3.67–4.76 ფტ), სიგრძე — 2.36–3.18 მ (7.7–10.4 ფტ), ხოლო კუდის სიგრძე 35–70 სმ (14–28 ინჩი). წონა მერყეობს 500-დან 1000 კგ-მდე (1000-2200 ფუნტი), საშუალოდ 700–800 კგ (1540–1760 ფუნტი), უდიდესი 2,000 კგ (4410 ფუნტი). ორივე აფრიკელი ნათესავის მსგავსად მასაც ორი რქა გააჩნია. უფრო დიდია წინა რქა — 15–25 სმ (5.9–9.8 ინჩი), ხოლო მეორე ძალზე პატარაა. შემოსილია მოწითალო-მოყავისფრო ფერის ბეწვით. Жизнь животных в 6 томах. — М.: Просвещение, 1971. — Т. 6. — (Млекопитающие или звери / Под ред. Наумова С. П., Кузякина А. П.). Sumatran Rhino Info დაარქივებული 2009-02-18 საიტზე Wayback Machine. & Sumatran Rhino Pictures დაარქივებული 2016-03-06 საიტზე Wayback Machine. on the Rhino Resource Center Sumatran Rhino დაარქივებული 2007-11-11 საიტზე Wayback Machine. at Arkive. Rhino and Forest Fund Borneo Rhino Alliance distribution map 2017 ↑ Grubb, P. (2005). "Order Perissodactyla". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. p. 635. ISBN 978-0-8018-8221-0. OCLC 62265494.
ჩაისის ეკლესია

ჩაისის ეკლესია — არქიტექტურული ძეგლი თურქეთში, ჩილდირის რაიონში, ისტორიულ ჯავახეთში, სოფელ ჩაისში, თანამედროვე სოფელ კაიაბეიში. ამჟამად შენობაში ჯამეა მოწყობილი და კარგად არის დაცული. ეკლესია დარბაზულია. ნაგებია სხვადასხვა ფერის კარგად თლილი კვადრებით, რომელშიც ჭარბობს რუხი ბაზალტი. ჰორიზონტალები მეტ-ნაკლებადაა დაცული. შერჩენილი აქვს ორფერდაა ლორფინის გადახურვა, კარი ჩრდილოეთიდანაა. ძველი სარკმელები დატანებულია თითო-თითო აღმოსავლეთით, სამხრეთითა და დასავლეთით. მეჩეთისათვის ამოჭრილია სამი განიერი ფანჯარა (ორი სამხრეთით და ერთი დასავლეთით). დარბაზის გრძივი კედლები პილასტრებით სამ-სამადაა დაყოფილი. კამარა პილასტრებზე დაყრდნობილ თაღებზე გადადის. აფსიდს ჩრდილო-აღმოსავლეთით ერთი პატარა მართკუთხა და მეორე დიდი ზომის თაღოვანი ნიშა აქვს. ძეგლი, სავარაუდოდ, XIV-XV საუკუნეებში უნდა იყოს აშენებული. „მოგზაურობა თურქეთში“, // ჟურ. ძეგლის მეგობარი, №. 93 თბილისი: საბჭოთა საქართველო, 1996 წელი. — გვ. 54-56 ჩაისი | სამხრეთ კავკასიის ისტორიული ძეგლები ტაო-კლარჯეთის ძეგლების 2014 წლის საკვლევი ექსპედიციების ანგარიშები. კავკასიის უნივერსიტეტი, გვ. 49. ISBN 978-9941-0-7362-5.